Philippus Dei gratia Francorum Rex, vniuersis præsentes litteras inspecturis, Salutem. Notum facimus, quòd in nostra præsentia propter hoc personaliter constitutus, dilectus  fidelis noster Robertus Dux Burgundiæ asserens,  recognoscens coram nobis, quòd viri Religiosi, Abbas  Conuentus Monasterij sancti Ioannis Reomaensis Lingonensis Diœcesis, Ordinis sancti Benedicti dederunt, tradiderunt, cesserunt,  concesserunt eidem Duci,  suis hæredibus,  successoribus quibuscunque in hæreditatem perpetuam partem suam villæ de Belaone sitæ super Vrsiam versùs Castellionem. Et infrà. Pro octoginta libris Turonensibus annui  perpetui reditus reddendis,  soluendis singulis annis à prædicto Duce,  suis hæredibus seu successoribus villam Sinemuri in Aussesio tenentibus Camerario dicti Monasterij, vel ipsius vices gerenti, vel alicuius ipsorum certo mandato apud Sinemurum prædictum in Ecclesia Beatæ Mariæ, ante horam sextam, prima die Dominica post resurrectionem Domini super Marcis  aliis reditibus, exitibus,  prouentibus debitis dicto Duci singulis annis ab hominibus  Communitate dictæ villæ de Sinemuro. Et infrà. Promisit idem Dux solemniter pro se, suisque hæredibus, seu successoribus dictam villam de Sinemuro tenentibus, quos ad hoc obligauit specialiter,  expressè per iuramentum suum super sancta Dei Euangelia corporaliter pręstitum,  sub pœna vnius Marcæ argenti, quam ipse vult  consentit per dictum iuramentum suum contra se  hæredes suos committi, reddi,  solui priusquam debitum principale ab eodem Duce,  suis hæredibus præfato Camerario, vel eius vices gerenti, vel eorum certo mandato singulis diebus, quibus post dictum terminum deficerent, quod absit, in solutione prædicta, dictum annuum reditum prædicto Camerario, vel eius vicem gerenti, aut eorum certo mandato singulis annis modo, termino,  loco prædictis reddere  soluere integraliter, pacificè,  quietè. Necaliquid recipere aut leuare de prædictis Marcis, nec dictas Marcas diminuere, aut distrahere, aut alicui alij de ipsis Marcis assignare, vel tradere, seu cum aliis reditibus permutare, vel alias quoquo modo alienare, per quæ prędicta solutio posset in aliquo diminui, impediri in posterum, vel differri. Et infrà. Petrus verò de Monteherio Maior, Guido Fornerij, Ancelinus dictus Comes Barri, Galterus Ronselli Draperius, Guillelmus Canis, Iacobus Aynardi,  Guillelmus Guitera Scabini de dicta villa Sinemuri nomine suo,  Communitatis dictæ villæ Sinemuri, asserentes ipsos,  dictam Communitatem in vnum propter hoc specialiter in loco consueto, ad pulsationem campanæ, provt moris est, conuocatos fuisse, concorditer,  assensu vnanimi se constituerunt erga dictos Religiosos,  Camerarium prædictum,  eius vices gerentem, seu eorum Camerarij,  vices gerentis mandatum, fideiussores,  principales debitores. Et infrà. Nos verò cessionem, traditionem, deliberationem,  assignationem prædictas, necnon omnia  singula, provt superiùs exprimuntur ad supplicationem,  requisitionem dictorum Ducis Maioris  Scabinorum suo,  quo supra nomine volumus, approbamus,  tenore præsentium confirmamus, saluo iure nostro,  quolibet alieno, præfatósque Ducem, Maiorem, Scabinos,  Communitatem Sinemuri prædicti, eorúmque hæredes,  successores, quatenùs eos tangit ad omnia prædicta  singula faciemus compelli, quoties ex parte dictorum Religiosorum super his fuerimus requisiti. Quæ vt firma  stabilia perseuerent, præsentes litteras sigilli nostri fecimus impressione muniri, ad requisitionem,  supplicationem Ducis, Maioris,  Scabinorum suo,  quo suprà nomine prædictorum. Actum Parisiis anno Domini millesimo ducentesimo nonagesimo-primo, mense Ianuario.